wickkiey/tamil-wikipedia-markdown huggingface dataset:
# புளோரன்ஸ் பி. சீபர்ட்



**புளோரன்ஸ் பார்பரா சீபர்ட்** (Florence Barbara Seibert, அக்டோபர் 6, 1897 - ஆகஸ்ட் 23, 1991) ஒரு அமெரிக்க உயிர் வேதியியலாளர் ஆவார். ஆன்டிஜென்களில் புரதம் போலவே தூய்மைப்படுத்தப்பட்ட புரத வகைக் கெழுவை அடையாளம் காணுதல் மற்றும் தனிமைப்படுத்தவும் நம்பகமான காசநோய்ப் பரிசோதனையின் வளர்ச்சியைப் பயன்படுதியதுமான ஆய்வுகளால் இவர் அறியப்படுகிறார். புளோரிடாவின் தேசியப் பெண்கள் அவையிலும், மற்றும் அமெரிக்க தேசிய மகளிர் அவையிலும் இடம் பெற்றுள்ளவர் ஆவார்.  

## இளமையும் கல்வியும்
சீபர்ட், அக்டோபர் 6, 1897 அன்று, பென்சில்வேனியாவில் , ஜார்ஜ் பீட்டர் சீபீர்ட் மற்றும் பார்பரா (மெமர்மெட்) சீபர்ட் ஆகியோருக்கு மகளாகப் பிறந்தார். மூன்று வயதில், புளோரன்ஸ் இளம்பிள்ளை வாத நோயால் பாதிக்கப்பட்டார். அதனால் அவர் கால்களில் ப்ரேஸ் அணிந்திருந்தார் அவரது வாழ்நாள் முழுவதிலும் நொண்டியபடியே நடக்க வேண்டியிருந்தது. சீபர்ட் தனது இளம் வயதில் புகழ்பெற்ற, பல விஞ்ஞானிகளின் வரலாறுகளைப் படித்திருந்தார். இது அவரது அறிவியல் ஆர்வத்தை ஊக்கப்படுத்துவதாக இருந்தது.  

சீபெர்ட், பால்டிமோரில் உள்ள கௌச்சர் கல்லூரியில் தனது இளங்கலை பட்டம் பெற்றார். இந்த புரதங்களை பாக்டீரியா மாசுபட்டிருப்பதிலிருந்து தடுக்க ஒரு முறையை அவர் உருவாக்கியிருந்தார். 1921 - 1922 களில் யேல் பல்கலைக்கழகத்தில் வான் மீட்டர் உதவித் தொகையும்,1922 - 1923 ஆம் ஆண்டுகளில் ஒரு அமெரிக்கன் உடற்கூற்றியல் சங்கத்தின் போர்டர் உதவித்தொகையும் பெற்றார்.
# வைதேகி கல்யாணம்



**வைதேகி கல்யாணம்** (Vaitheki kalyanam) 1991 ஆம் ஆண்டு சரத்குமார் மற்றும் ரேகா நடிப்பில், மணிவாசகம் இயக்கத்தில், தேவா இசையில் வெளியான தமிழ்த் திரைப்படம் ஆகும்.  

## கதைச்சுருக்கம்

ராஜமாணிக்கம் (சரத்குமார்) கிராமத்தின் தலைவர். அவர் அந்தக் கிராம மக்களின் மரியாதைக்குரியவராக இருக்கிறார். அவருக்கு கௌரி மற்றும் வைதேகி என்ற இரு மகள்கள். கௌரியின் கணவன் மது அருந்துபவனாகவும் தன் மனைவியை அடித்துத் துன்புறுத்துபவனாகவும் இருக்கிறான். எனவே இளைய மகள் வைதேகிக்கு நல்ல மாப்பிள்ளையாகப் பார்த்துத் திருமணம் செய்துவைக்க எண்ணுகிறார் ராஜமாணிக்கம். வைதேகி கல்லூரியில் படிக்கிறாள். கல்யாணமும் (ராமர்ஜூன்) வைதேகியும் காதலர்கள். ராஜமாணிக்கத்திடம் வேலை செய்யும் சின்னசாமியின் (டெல்லி கணேஷ்) மகன்தான் கல்யாணம் . அந்தக் கிராமத்திற்கு புதிதாக வரும் மருத்துவர் கிருஷ்ணமூர்த்திக்கு (இளவரசன்) மருத்துவமனை அமைத்துக்கொள்ள இடம் தருகிறார் ராஜமாணிக்கம். வைதேகியோடு ஊரைவிட்டுச் சென்று திருமணம் செய்ய நினைக்கிறான் கல்யாணம். கணவனை இழந்து தன் மகனுடன் வசிக்கும் பள்ளி ஆசிரியை வசந்தி (ரேகா) கல்யாணத்திடம் வைதேகியை ராஜமாணிக்கத்தின் சம்மதத்தோடு திருமணம் செய்துகொள்ளுமாறு அறிவுரை கூறுகிறாள்.  

கடந்த காலக் கதை: ராஜமாணிக்கம் ஒரு நிறுவனத்தில் மேலாளாராக பணிபுரிகிறார். திருமணமான ராஜமாணிக்கத்தை வசந்தி நேசிக்கிறாள். அவள் காதலை ஏற்கமறுக்கும் ராஜமாணிக்கத்திடம் அவரையே திருமணம் செய்துகாட்டுவதாக சவால் விடுகிறாள். ஒருநாள் விபத்தில் சிக்கும் வசந்தியை மருத்துவமனையில் சேர்த்துக் காப்பாற்றுகிறார் ராஜமாணிக்கம். அவரின் நல்லகுணத்தைப் புரிந்துகொள்கிறாள் வசந்தி. வைதேகிக்கு அவளே ஆசிரியையாக இருந்து கற்பிக்கிறாள்.  

ராஜமாணிக்கம் தன் மகள் வைதேகிக்கும் மருத்துவர் கிருஷ்ணமூர்த்திக்கும் திருமணம் செய்ய முடிவெடுக்கிறார். கிருஷ்ணமூர்த்தி பெண்களிடம் தவறாக நடக்கக்கூடியவன். வைதேகி யாரைத் திருமணம் செய்தாள்? என்பது மீதிக்கதை.  

## நடிகர்கள்

- சரத்குமார் - ராஜமாணிக்கம்
- ரேகா - வசந்தி
- ராமர்ஜூன் - கல்யாணம் (கல்யாணசுந்தரம்)
- உத்ரா - வைதேகி
- டெல்லி கணேஷ் - சின்னசாமி
- கவுண்டமணி - பச்சமுத்து
- செந்தில் - தங்கமுத்து
- இளவரசன் - கிருஷ்ணமூர்த்தி
- கவிதா
- கலைச்செல்வன்
- பத்மா
- கங்கா
- சித்திரகுப்தன் - தங்கமுத்துவின் மகன்
- மாஸ்டர் ரமேஷ் - பிரபு
- பசி நாராயணன் - கந்தசாமி
- கருப்பு சுப்பையா - பழனிச்சாமி
- திடீர் கண்ணையா - பூபதி
- திருப்பூர் ராமசாமி - ராமசாமி
- கிருஷ்ணமூர்த்தி

## இசை

படத்தின் இசையமைப்பாளர் தேவா. பாடலாசிரியர் காளிதாசன்.  

| 1 | சூட்டுதான் சூட்டுதான் | எஸ். பி. பாலசுப்ரமணியன், சித்ரா | 4:31 |  |
| --- | --- | --- | --- | --- |
| 2 | மத்தளம் தட்டுங்கடி | மலேசியா வாசுதேவன், சித்ரா | 4:10 |  |
| 3 | கல்யாணம் கல்யாணம் | சுனந்தா | 4:18 |  |
| 4 | தேன் தூவும் வசந்தம் | மனோ, சித்ரா | 4:45 |  |
| 5 | பாஞ்சாலி கிளியே | கங்கைஅமரன் | 4:40 | } |
# தோரதி ஹேன்சின் ஆன்டர்சன்



**தோரதி ஹேன்சின் ஆன்டர்சன்** (Dorothy Hansine Andersen, மே 15, 1901 - மார்ச் 3, 1963) ஓர் அமெரிக்க நோயியல் வல்லுநர் மற்றும் குழந்தை மருத்துவர் ஆவார். நீர்மத் திசுவழற்சி நோயை அடையாளம் கண்டறிந்து அதனைப் பற்றி விவரித்த முதல் அமெரிக்க மருத்துவர் ஆவார். 2001 ஆம் ஆண்டில் அவர் தேசிய மகளிர் மன்றத்தில் உறுப்பினராகச் சேர்க்கப் பெற்றார் .  

## இளமை
தோரதி ஹேன்சின் ஆன்டர்சன் மே 15, 1901 இல் வட கரோலினாவின் ஆஷெவில்லெவில் பிறாந்தார். 1914 ஆம் ஆண்டில் அவரது தந்தை ஹான்ஸ் பீட்டர் ஆண்டர்சன் மரணம் அடைந்தார். அவர் நலக்குறைவான தாயைப் பராமரிக்கும் முழு பொறுப்பையும் பெற்றார். 1920 ஆம் ஆண்டில் ஆண்டெர்சனின் தாயாரும் இறந்தார். பின்னர் அவர்கள் வெர்மான்ட்டில் செயிண்ட் ஜான்ஸ்பரி நகருக்கு இடம்பெயர்ந்தனர். 1922 ஆம் ஆண்டில் ஆண்டர்சன் மௌண்ட் ஹோலியோக் கல்லூரியில் இருந்து விலங்கியல் மற்றும் வேதியியல் கலைகளில் பட்டம் பெற்றார். பின்னர், அவர் மருத்துவத்திற்கான ஜான் ஹாப்கின்ஸ் கல்லூரியில் சேர்ந்தார். அங்கு அவர் புளோரன்ஸ் ஆர். சபினின் கீழ் ஆய்வு செய்யத் தொடங்கினார். ஆண்டர்சனின் முதல் இரண்டு ஆய்வுத் தாள்கள் பெண் பன்றிகளின் இனப்பெருக்க உறுப்புகளில் நிணநீர் மற்றும் இரத்த நாளங்ள் பற்றியதாக இருந்தன. இந்த இரண்டு ஆவணங்களும் ”முளையவியல் பங்களிப்புகள்” என்ற ஆய்விதழில் வெளியிடப்பட்டன.  

ஜான்ஸ் ஹாப்கின்ஸிலிருந்து பட்டம் பெற்ற பின்னர் ஆண்டெர்சன் இரோசெச்டர் பல்கலைக்கழகமருத்துவக் கல்லூரியில் உடற்கூறியல் துறையில் உதவி ஆசிரியராகப் பணியாற்றினார். இது 1929 இல் ஆண்டர்சன் தனது ஆய்வினைத் தொடரக் காரணமாக இருந்தது. அதே ஆண்டில் கொலம்பியா பல்கலைக்கழக மருத்துவம் மற்றும் அறுவை சிகிச்சைத் துறையில் நோயியல் உதவியாளராக பணியாற்றத் தொடங்கினார். கொலம்பியா மருத்துவக்கல்லூரியில் பயிற்றுவிப்பாளராகப் பணியாற்ற அழைக்கப்பட்டார்.  

குறிப்பாக, தொடக்கத்தில் எலிகளின் பாலியல் முதிர்ச்சி மற்றும் விகிதத்தில் நாளமில்லா சுரப்பிகளின் தாக்கங்களைப் பற்றிய ஆய்வுகளைச் செய்தார். 1935 ஆம் ஆண்டில் கொலம்பியா பல்கலைக்கழகத்தில் முனைவர் பட்டம் பெற்றார். கொலம்பியா பிரஸ்பைடிரியன் மருத்துவ மையத்தில் பேபிஸ் மருத்துவமனையில் மரணத்தினைக் கண்டறியும் நிபுணராகப் பணியாற்றினார். ஆண்டர்சன் தனது மருத்துவப் பணியை இறுதிவரை இங்கு தொடர்ந்தார். 1945 ஆம் ஆண்டில், ஆண்டர்ஸ்ஸன் பேபிஸ் மருத்துவமனையில் துணை குழந்தைகள் மருத்துவர் என்ற சிறப்புப் பட்டத்தைப் பெற்றார். உடற்கூறியலில் இவரின் நிபுணத்துவம் காரணமாக, இரண்டாம் உலகப் போரின் போது ஆயுதப் படை நோயியல் நிறுவனத்திற்கு ஆலோசகராக அழைக்கப்பட்டார். 1952 ஆம் ஆண்டில், பேபிஸ் மருத்துவமனையின் நோயியல் நிபுணர் ஆனார். அந்த ஆண்டின் பிற்பகுதியில், டோரதி ஹேன்சின் ஆண்டெர்சன் எலிசபெத் பிளாக்வெல் விருதினைப் பெற்றார்.
# சுஜாதா சிவக்குமார்



**சுஜாதா பாலகிருஷ்ணன்** என்பவர் தமிழக நடிகை ஆவார். இவர் தமிழ்த் திரைப்படங்களில் துணை நடிகையாக நடிக்கிறார். அமீர் இயக்கத்தில் 2007 ஆம் ஆண்டு வெளிவந்த *பருத்திவீரன்* திரைப்படத்தில் நடித்து புகழ் பெற்றார்.‌ அதன்பின் கதாநாயகன், நாயகியின் அம்மா வேடங்களில் நடித்துள்ளார்.  

கமல்ஹாசன் நடிப்பில் வெளிவந்த *விருமாண்டி* (2004) திரைப்படத்தில் துணை கதாபாத்திரத்தில் நடித்தார். எனினும் அவர் கவனிக்கப்படவில்லை. அமீர் இயக்கத்தில் 2007 ஆம் ஆண்டு வெளிவந்த *பருத்திவீரன்* திரைப்படத்தில் நடித்து புகழ் பெற்றார்.‌ இவரை பருத்திவீரன் சுஜாதா ஏன் அழைத்தனர்.  

சிறந்த துணை நடிகைக்கான பிலிம்பேர் விருது – தமிழ், விஜய் விருதுகள் (சிறந்த துணை நடிகை) போன்றவற்றை பெற்றுள்ளார். பாண்டிராஜ் இயக்கத்தில் *பசங்க (திரைப்படம்)* (2009) மற்றும் *கேடி பில்லா கில்லாடி ரங்கா* (2013) போன்றவை கவனிக்கதக்கதாக இருந்தன.  

விஜய் மில்டன் இயக்கத்தில் *கோலி சோடா* (2014) என்ற திரைப்படத்தில் கோயம்பேடு சந்தையில் உணவகம் நடத்துபவராக நடித்தார். அத்திரைப்படத்தில் நாயகர்களுக்கு இணையான கதாப்பாத்திரமாக நடித்துள்ளார்.  
2015 வரை 50 திரைப்படங்களை நெருங்கியுள்ளார்.  

## சில திரைப்படங்கள்
| **ஆண்டு** | **திரைப்படம்** | **கதாப்பாத்திரம்** | **குறிப்பு** |
| --- | --- | --- | --- |
| 2004 | *விருமாண்டி* | பேச்சி (கொத்தாக தேவர் மனைவி) |  |
| 2007 | *பருத்திவீரன்* | கலிவரதன் மனைவி | சிறந்த துணை நடிகைக்கான பிலிம்பேர் விருது – தமிழ்
விஜய் விருதுகள் (சிறந்த துணை நடிகை) |
| 2008 | *பிரிவோம் சந்திப்போம்* |  |  |
| 2008 | *தோட்டா (திரைப்படம்)* |  |  |
| 2008 | *குருவி (திரைப்படம்)* | வெற்றிவேல் அத்தை |  |
| 2009 | *பசங்க (திரைப்படம்)* | சொக்கலிங்கம் மனைவி | பரிந்துரை, சிறந்த துணை நடிகைக்கான பிலிம்பேர் விருது – தமிழ் |
| 2010 | *ஏழாம் அறிவு* | அரவிந்த் அத்தை |  |
| 2010 | *சுறா* | சுரதாவின் அம்மா |  |
| 2010 | *களவாணி (திரைப்படம்)* | ராஜி |  |
| 2011 | *மௌனகுரு (திரைப்படம்)* | கருணாகரன் அம்மா |  |
| 2012 | *சுந்தர பாண்டியன் (திரைப்படம்)* | அர்ச்சனா அத்தல |  |
| 2012 | *கோழி கூவுது* |  |  |
| 2013 | *கேடி பில்லா கில்லாடி ரங்கா* | முருகனின் அம்மா |  |
| 2014 | *வீரம்* | நல்லசிவம் சகோதரி |  |
| 2014 | *ரம்மி* |  |  |
| 2014 | *கோலி சோடா* | ஆச்சி |  |
| 2014 | *நான் தான் பாலா* | கட்டோரன் மனைவி |  |
| 2015 | *காக்கி சட்டை (2015 திரைப்படம்)* | திவ்யாவின் அம்மா |  |
| 2015 | *36 வயதினிலே* | ராணி |  |
| 2016 | *போக்கிரி ராஜா* | சஞ்சீவி யின் அம்மா |  |
| 2016 | *திருநாள் (திரைப்படம்)* |  |  |
| 2017 | *பிச்சுவா கத்தி* |  |  |
| 2018 | *செம* | குழந்தைவேலுவின் அம்மா |  |
| 2019 | *விசுவாசம்* | தூக்குதுரையின் அத்தை |  |

## ஆதாரங்கள்
# சோயா அக்தர்



**சோயா அக்தர்** (Zoya Akhtar) (பிறப்பு அக்டோபர் 14, 1972) இந்திய திரைப்பட இயக்குநர் மற்றும் திரைக்கதை எழுத்தாளராவார். இவர் நியூயார்க் பல்கலைக்கழகத்தின் (NYU) திரைப்படத்துறையில் 'டிப்ளமோ' பட்டம் பெற்ற பின்னர், மீரா நாயர், டோனி கெர்பர் மற்றும் தேவ் பெனகல் போன்றோரிடம் துணை இயக்குநராகப் பணிபுரிந்தார்.  

இவர் "லக் பை சான்ஸ்" (2009), ஜிந்தகி நா மிலேகி டொபாரா" (2011), மற்றும் "ஷீலா கி ஜவானி"(2013) போன்ற படங்களை இயக்கியுள்ளார். "டலாஷ்" (2012) திரைப்படத்திற்கு ரீமா கங்டிலுடன் இணைந்து திரைக்கதை எழுதியுள்ளார். பின்னர், "தில் தடக்னெ டொ" (2015) என்கிற பஞ்சாபி குடும்ப பின்னணியைக் கொண்ட திரைப்படத்தை இயக்கினார்.  

## சொந்த வாழ்க்கை
சோயா அக்தர், கவிஞர், பாடலாசிரியர் மற்றும் திரைக்கதை எழுத்தாளரான ஜாவேத் அக்தர் மற்றும் திரைக்கதை எழுத்தாளரான ஹனி இரானிக்கும் மகளாகப் பிறந்தார். சோயாவின் மாற்றாந்தாய் சபனா ஆசுமி. இவருடைய தம்பி பர்கான் அக்தார் நடிகர் மற்றும் இயக்குநராக உள்ளார். இவர் மும்பையிலுள்ள மேனேக்ஜி கூப்பர் நிறுவனத்தில் கலந்துகொண்டார். செயிண்ட் சேவியர் கல்லூரியில் பயின்று பி. ஏ. பட்டம் பெற்றார். பின்னர், படத் தயாரிப்பு பற்றிய துறையில் படிப்பதற்காக, 'நியூயார்க் பல்கலைக்கழக திரைப்பட பள்ளியில்' சேர்ந்தார்.  

இவர் உருதுக் கவிஞர் முஜ்தார் கைராபடியின் கொள்ளுப்பேத்தி மற்றும் ஜான் நிசார் அக்தரின் பேத்தியாவார்.  

எவருமே கடவுளை முழுமையாகப் புரிந்து கொள்ள முடியாது என்று நம்பும் தந்தை மற்றும் சகோதரனுடன் வளர்ந்ததால், இவருக்கு எந்த மதத்தின் மீதும் நம்பிக்கை இல்லை.  

## தொழில் வாழ்க்கை
பென்டகிராம் நிறுவனத்திற்கு "ப்ரைஸ் ஆஃப் புல்லட்ஸ்" என்கிற பெயரில் வெளிவந்த இசை காணொளிக்கு உதவி இயக்குநராகத் தனது தொழில் வாழ்க்கையை ஆரம்பித்தார். பின்னர், "தில் சாத்தா ஹை", "ஸ்பிலிட் வைட் ஓப்பன்" மற்றும் பர்கான் அக்தாரின் "லக்சயா" போன்ற படங்களில் துணை இயக்குநராக பணிபுரிந்தார். ரீமா கங்டிலின் "ஹனிமூன் டிராவல்ஸ் பிரைவேட் லிமிடெட்"ற்கு நிர்வாகத் தயாரிப்பாளராக இருந்தார். மேலும் "எக்சல் என்டெர்டெயிண்மென்ட்" தயாரிப்பையும் ஏற்றார்.  

பர்கான் அக்தர் மற்றும் கொங்கனா சென் சர்மா நடித்துள்ள "லக் பை சான்ஸ்"(2009) படத்தின் மூலம் சோயா அக்தர் இயக்குநராக அறிமுகமானார். இது தொழில்வர்ககத்தை முறியடிக்கும் போராளி நடிகனைப் பற்றிய கதையாகும். இப் படம் அதிக வசூலைப் பெறவில்லை என்றாலும் கூட விமரிசகர்களால் அதிகம் விமர்சிக்கப்பட்டது.  

2011 இல், "ஜிந்தகி நா மிலேகி டொபாரா" படத்தை இயக்கினார். இதில், கிருத்திக் ரோஷன், அபய் தியோல், பர்கான் அக்தார், கத்ரீனா கைஃப் மற்றும் கல்கி கோய்ச்லின் நடித்துள்ளனர். இத் திரைப்படம் வசூலில் சாதனை புரிந்து நல்ல வரவேற்பை பெற்றதுடன் சிறந்த இயக்குநருக்கான பிலிம்பேர் விருதினைப் பெற்றுத் தந்தது.  

2013 ல் அக்தர், பம்பாய் டாக்கீஸ் திரைப்படத்திற்காக அனுராக் காஷ்யப், திபக்கர் பானர்ஜி மற்றும் கரண் ஜோஹர் உடன் இணைந்தார். இது 100 வருட இந்திய திரைப்படங்களின் கொண்டாட்டமாகும்.  

பின்னர் இவர் 2015இல் "தில் தடக்னெ டொ" படத்தை இயக்கினார். இதில் அனில் கபூர்,ஷெபாலி ஷா, பிரியங்கா சோப்ரா, ரன்வீர் சிங், அனுஷ்கா சர்மா மற்றும் பர்கான் அக்தார் நடித்துள்ளனர்.  

'தில் தடக்னெ டொ' படத்திற்குப் பின்னர், ரன்வீர் சிங் மற்றும் அலீயா பட். நடித்துள்ள "குல்லி பாய்" திரைப்படத்தை இயக்கினார்.,  

## பிற தோற்றங்கள்
இவர் பிப்ரவரி 14, 2007இல் நடைபெற்ற "கோன் பனேகா குரோர்பதி" தொலைக்காட்சி நிகழ்ச்சியில் தனது சகோதரர் பர்கான் அக்தாருடன் கலந்துகொண்டார். மேலும், 'காம சூத்ரா' திரைப்படத்தில் மிகக் குறுகிய கதாபாத்திரத்தில் நடித்துள்ளார்.
# சங்கீதா வீரரத்ன


**தியன் ஹேமமாலி சங்கீதா வீரரத்ன** (Sangeetha weeraratne) பிறப்பு 13 திசம்பர் 1973) இலங்கையைச் சேர்ந்த திரைப்பட நடிகை ஆவார். இவர் தனது பதினாறாவது வயதில் பிரபல இயக்குநர் ரோய டி சில்வா இயக்கத்தில் கமல் அதராராய்சி உடன்  இணைந்து *இட்ஸ் அ மெட்டர் ஒப் டைம்* திரைப்படத்தில் அறிமுகமானார். இத் திரைப்படம் 1990 இல் வெளியானது. எச். டி. பிரேம ரத்ன இயக்கத்தில் வெளியான சப்த கன்யா திரைப்படத்தில் நடித்தமையால் பிரபலமானார். இத்திரைப்படத்தில் நடித்தமைக்காக சிறந்த புதுமுக நடிகைக்கான விருதைப் பெற்றுக் கொண்டார். 50 இற்கும் மேற்பட்ட திரைப்படங்களில் நடித்துள்ளார். இலங்கை திரைத்துறையில் வெற்றி நட்சத்திரமாக திகழ்கின்றார்.  

## தனிப்பட்ட வாழ்க்கை
இலங்கை திரைத்துறையில் வெற்றி நட்சத்திரமாக திகழ்கின்றார். சங்கீதா வீரரத்ன  ஒளிப்பதிவாளர் திமோதி வீரரத்ன, டெய்சி வீரரத்ன ஆகியோரின் இரண்டாவது புதல்வியாவார். சங்கீதா தனது ஆரம்ப கல்வியை பாணதுறையில் சென்ட் ஜோன்ஸ் கல்லூரியில் கற்றார். கொழும்பு மெதோடிஸ்ட் கல்லூரியில் மேல் நிலை கல்வியை கற்றார்.  

இவரது மூத்த சகோதரி நயனதாரா வீரரத்ன ஆத்திரேலியாவில் வசிக்கின்றார். சங்கீதா தொழிலதிபர் ரொசாந்த காரியப்பெரும என்பவரை 2002 இல் திருமணம் முடித்தார்.  

## பணி
சங்கீதா வெள்ளித்திரையில் நன்கு அறியப்பட்ட இயக்குனரான ரோய் டி சில்வாவின் இட்ஸ் அ மெட்டர் ஓப் டைம்ஸ் திரைப்படத்தில் அறிமுகமானார். அக்கால புகழ்பெற்ற நட்சத்திரங்களான மாலினி பொன்சேகா, விஜய குமாரதுங்க, காமினி பொன்சேகா ஆகியோருடன் இணைந்து பணியாற்றியுள்ளார்.  

சங்கீதா பதின்ம வயதினராக இருந்தபோது திரைப்பட துறைக்குள் நுழைந்தார். ரோய் டி சில்வா இவரது திறமையை பாராட்டி ஊக்குவித்தார்.  

2001 ஆம் ஆண்டு அஸ்வசும என்ற திரைப்படத்திற்காக சரசவிய சிறந்த நடிகை விருதைப் பெற்றார். சரசவிய மிக பிரபல நடிகையாக 2001-2003 மூன்றாண்டுகள் வாகையாளராக இருந்துள்ளார்.  

பல்வேறு பாத்திரங்களை ஏற்று நடித்துள்ளார். சில நகைச்சுவை வெற்றிப்படங்களிலும் நடித்துள்ளார்.  

2006 ஆம் ஆண்டு வசந்தி ஒபயசேகர இயக்கிய செவ்வந்தி திரைப்படத்தைத் தயாரித்தார்.  

## விருதுகள்
பல பிரிவுகளில் பல முறை பல மாநில விருதுகளை பெற்றுள்ளார்.  

### சரஸ்வதி திரைப்பட விழா
**id="296" |**

| 1993 | *சப்த கன்யா* | சிறந்த புதுமுகம் | வென்றது |  |
| --- | --- | --- | --- | --- |
| 1994 | *நொமியன மினிசு* | சிறந்த நடிகை | வென்றது |  |
| 1995 | *மாருதய* | மெரிட் விருது | வென்றது |  |
| 2002 | *மாருதய* | மிகவும் பிரபலமான நடிகை | வென்றது | } |

### ஜனாதிபதி திரைப்பட விழா
**id="345" |**

| 1999 | *பவுரு வளலு* | சிறந்த துணை நடிகை | வென்றது | } |
| --- | --- | --- | --- | --- |

### விமர்சக விருதுகள்
**id="367" |**

| 1996 | *தொரகட மாராவ* | சிறந்த நடிகை | வென்றது | } |
| --- | --- | --- | --- | --- |

### ஒசிஐசி விருதுகள்
**id="389" |**

| 1998 | *தொரகட மாராவ* | சிறந்த நடிகை | வென்றது | } |
| --- | --- | --- | --- | --- |

### பிற விழாக்கள்
**id="411" |**

| 2000 | இலங்கை கலைகளுக்கான ஜூனியர் சேம்பர் ஆஃப் | சிறப்பான இளம் ஆளுமை | வென்றது |  |
| --- | --- | --- | --- | --- |
| 2001 | *அஸ்வெசும* | சிறந்த நடிகை | வென்றது |  |
| 2001 | *அஸ்வெசும* | மிகவும் பிரபலமான நடிகை | வென்றது | } |
# கடல் ஓங்கில்



**கடல் ஓங்கில்** (*Delphinidae*) என்பது கடலில் வாழும் ஓங்கில் குடும்பம் ஆகும். இதில் மொத்தம் 20 வாழும் இனங்கள் உள்ளன. இவை சராசரியாக 1.7 மீட்டர் நீளமும் 50 கிலோ எடையும் கொண்டவை. இக்குடும்பத்தைச் சேர்ந்த கொலைகாரத் திமிங்கிலம் என்ற இனம் இதுவரை அறியபட்ட ஓங்கில்களிலேயே மிகப் பெரியது ஆகும்.  

கடல் ஓங்கில்கள் பொதுவாக மீன் மற்றும் கணவாய் போன்ற உயிரினங்களை உண்டு வாழ்கின்றன. எனினும் கொலைகாரத் திமிங்கிலம் போன்ற மிகப்பெரிய கடல் ஓங்கில்களானது கடல் நாய் போன்ற கடற்பாலூட்டிகளையும் உண்டு வாழ்கின்றன. பெரும்பாலும் பெண் ஓங்கில்களை விட ஆண் ஓங்கில்களே உருவில் பெரியதாக இருக்கும். எனவே அவை பால் ஈருருமை பண்பை வெளிப்படுத்துகின்றன.
# லதிகா குமாரி

**லதிகா குமாரி** (*Latika Kumari*)(பிறப்பு: 5 ஜனவரி 1992) ஓர் இந்திய கிரிக்கெட் வீராங்கனை ஆவார். ஒரு வலது கை பெண் துடுப்பாட்டக்காரர் மற்றும் அவரது பந்துவீச்சு பாணி வலது-கை நடுத்தரம். டெல்லி மகளிர், இந்தியா பி மகளிர், இந்தியா ப்ளூ மகளிர், இந்தியா மகளிர் போன்ற பெரிய அணிகளில் பங்கேற்றுள்ள ஒருவராவார். குமாரி ஜூன் 20, 2009 அன்று டவுன்டனில்நடைபெற்ற டி20ல், இங்கிலாந்து மகளிருக்கு எதிரான இந்திய மகளிர் அணியில் அறிமுகமானார். அவரது கடைசி டி20 ஜூலை 15, 2015 அன்று பெங்களூரில் நியூசிலாந்து மகளிருக்கு எதிரான இந்திய மகளிர் அணி.  

2009 ஆம் ஆண்டில், குமாரி பதினைந்து பேர் கொண்ட (இரண்டு புதிய ஆட்டக்கார்ர்கள்- பாபிதா மான்லிக் மற்றும் சுழற்பந்து வீச்சாளர் டயானா டேவிட்) அணியில் சேர்க்கப்பட்டார்.
# சாலிவாரம்


**சாலிவாரம்** ( *Salivaram* ) என்பது இந்தியாவின், தமிழ்நாடு மாநிலம், கிருட்டிணகிரி மாவட்டம், தளி ஊராட்சி ஒன்றியத்துக்கு உட்பட்ட ஒரு வருவாய் கிராமம் ஆகும். இந்த ஊரானது சாலிவரம் ஊராட்சிக்கு உட்பட்டது.  
## மக்கள் வகைப்பாடு
இந்த ஊரானது மாவட்டத்தின் தலைநகரான கிருஷ்ணகிரியில் இருந்து 57 கிலோமீட்டர் தொலைவிலும், தளியில் இருந்து 19 கிலோமீட்டர் தொலைவிலும், மாநிலத் தலைநகரான சென்னையில் இருந்து 324 கிலோமீட்டர் தொலைவிலும் உள்ளது. 2011 ஆண்டு மக்கள் கணக்கெடுப்பின்படி இக்கிராமத்தில் 817 வீடுகள் உள்ளன. கிராமத்தின் மொத்த மக்கள் தொகையானது 3292 ஆகும். இதில் ஆண்கள் எண்ணிக்கை 1620, பெண்களின் எண்ணிக்கை 1672 என உள்ளது. மக்களின் கல்வியறிவு விகிதமானது 52.0% என உள்ளது.இது தமிழ்நாட்டின் சராசரி எழுத்தறிவு விகிதமான 80.09 % ஐ விடக்குறைவு ஆகும்.
# நிகோலா பிரவுன்


**நிக்கோலா ஜேன் பிரவுன்** (*Nicola Jane Browne*, மடமாடாவில், பிறப்பு: செப்டம்பர் 14 1983); நியூசிலாந்தைச் சேர்ந்த துடுப்பாட்ட வீராங்கனை ஆவார்.  

நியூசிலாந்தில் ஒருநாள் சர்வதேசப் போட்டிகளில் பங்கேற்றுள்ளார். 2005 மற்றும் 2009 ஆம் ஆண்டு பெண்கள் உலகக் கோப்பை போட்டிகளில் பங்கேற்றார் மற்றும் 2010 ஐசிசி மகளிர் உலக டி 20 போட்டித் தொடரின் ஒரு வீராங்கனையாக இருந்தார். சாரா சுகிகாவாவுடன் நிக்கோலா பிரவுன் மகளிர் ஒருநாள் சர்வதேச போட்டிகள் வரலாற்றில் அதிகபட்சம் 7 வது விக்கெட் கூட்டணியை அமைத்தார் (104 *) மகளிர் உலகக் கோப்பையின் வரலாற்றில் (139 *) அதிகமான சாதனையை சாரா மெக்லாசானுடன் 6 வது விக்கெட் கூட்டணியில் நிகழ்த்தினார். 2015 ஆம் ஆண்டு ஜனவரியில், நிகோலா அனைத்து வகையான கிரிக்கெட்டிலிருந்தும் தனது ஓய்வை அறிவித்தார்.  

## நிகோலா பிரவுன்

### சுய விபரம்
| - | பிறப்பு | 14 செப்டம்பர், 1983 (வயது 35 ஆண்டுகள்) |
| --- | --- | --- |
| பிறந்த இடம் | நியூசிலாந்து |  |
| துடுப்பாட்ட நடை | வலது கை |  |
| பந்தாட்ட முறை | வலது கை | } |
# கோட்டு விளக்கப்படம்


**கோட்டு விளக்கப்படம்** அல்லது *கோட்டு வரைபடம்* (*line chart*, *line graph*) என்பது விளக்கப்படங்களுள் ஒரு வகையாகும். இவ்விளக்கப்படம் தகவல்களை, "அடையாளம் காட்டிகள்" எனப்படும் தரவு புள்ளிகளின் தொடரை நேர் கோட்டுத்துண்டுகளால் இணைத்து காட்சிப்படுத்துகிறது. பலதுறைகளில் பரவலாகப் பயன்படுத்தப்படும் அடிப்படை வகை விளக்கப்படமாக இது உள்ளது. தரவு புள்ளிகள் வரிசைப்படுத்தப்பட்டும் (புள்ளிகளின் x-அச்சு மதிப்புகளைக் கொண்டு), கோட்டுத்துண்டுகளால் இணைக்கப்பட்டும் இருப்பதைத் தவிர கோட்டு விளக்கப்படமானது சிதறல் படத்தை ஒத்திருக்கும். பெரும்பாலும் கோட்டு விளக்கப்படங்கள், கால இடைவெளிகளில் தரவின் போக்கைக் காட்சிப்படுத்துவதற்குப் பயன்படுத்தப்படுகின்றன. இத்தகைய கோட்டுப்படங்கள் ஓட்ட விளக்கப்படங்களென அழைக்கப்படுகின்றன.  

## வரலாறு
கணிதவியலாளர்கள் பிரான்சிஸ் காக்சுபீ, நிக்கோலசு சாமுவேல் குருக்குயிசு, யோகான் என்றிச் இலாம்பெர்ட் மற்றும் வில்லியம் பிளேபேர் ஆகியோர் பயன்படுத்திய கோட்டு விளக்கப்படங்களே காலத்தால் முந்தியவையாகக் கருதப்படுகின்றன.  

## எடுத்துக்காட்டு
அறிவியல் சோதனைகளில் கண்டறியப்பட்ட விவரங்கள் பெரும்பாலும் வரைபடம் மூலம் காட்சிப்படுத்தப்படுகிறது. எடுத்துக்காட்டாக, குறிப்பிட்ட காலங்களில் ஒரு பொருளின் வேகத்தைத் தரும் விவரங்கள் பின்வருமாறு வரிசைப் பட்டியலிட்டு அதற்கான கோட்டு விளக்கப்படம் காட்டப்பட்டுள்ளது:  

| 3 | 3 |  |
| --- | --- | --- |
| 3 | 5 |  |
| 5 | 7 |  |
| 7 | 12 |  |
| 12 | 16 |  |
| 16 | 25 |  |
| 25 | 32 | } |
# டியர் ஃபிரண்ட் இட்லர்


**டியர் ஃபிரண்ட் இட்லர்** (*Dear Friend Hitler* , இந்தியாவில் ***காந்தி டூ இட்லர்*** என்ற பெயரில் வெளியன திரைப்படமானது, ஜெர்மானிய சர்வாதிகாரி அடால்ஃப் ஹிட்லருக்கு காந்தி எழுதிய கடிதங்களின் அடிப்படையில் எடுக்கப்பட்ட ஒரு பன்மொழித் திரைப்படமாகும். இப்படத்தில், ரோகிபிர் யாதவ் அடோல்ப் ஹிட்லராகவும் நேஹா துபியா இவா பிரானாக நடித்துள்ளார். ராகேஷ் ரஞ்சன் குமார் இயக்கியுள்ள இப்படத்தை, அனில் குமார்சர்மாரின் அமர்ராளி மீடியா விசன் தயாரித்துள்ளது.   பெர்லின் சர்வதேச திரைப்பட விழாவில் இது எதிர்மறையான விமர்சனங்களை பெற்றது. இத்திரைப்படம் குறித்து பிசினஸ் ஆசியாவானது   "ஆத்திரமூட்டும் பெயரைக் கொண்டிருந்தபோதிலும், இந்த படம் கொலைகார பியூரருக்கு புகழுரை அல்ல" எனக் குறிப்பிட்டது. இது இந்தியாவில் 2011 சூலை 29 அன்று வெளியானது.  

## கதை
இப்படமானது இரண்டாம் உலகப் போர் காலகட்டத்தில் நடப்பதாக உள்ளது. மோகன்தாஸ் கரம்சந்த் காந்தியால் (அவிஜித் தத்) அட்ல்ஃப் இட்லருக்கு (ரகுபிர் யாதவ்) எழுதப்பட்ட கடிதங்களை அடிப்படையாக கொண்டும், இட்லரின் நீண்ட கால காதலியான ஈவா பிரவுன் (நேஹா துபியா) உடனான இட்லரின் உறவைச் சுற்றியும், அவர்கள் இறப்பதற்கு முன்னதாக பியூரர் பதுங்கு அறையில் திருமணம் செய்துகொண்டதைப் பற்றியதாகவும் உள்ளது. இதில்   காந்தி மற்றும் இட்லரின் கருத்தியல்களுக்கு இடையிலான வித்தியாசம் குறித்தும், நாசிசத்தைவிட காந்தியத்தின் மேன்மை குறித்தும் சித்தரித்து கூறப்பட்டுள்ளது.  

## நடிகர்கள்

- அடால்ஃப் ஹிட்லராக ரகுபிர் யாதவ்
- இவா பிரானாக நேஹா துபியா
- ஜோசப் கோயபெல்சாக நலிண் சிங்
- ஆல்பர்ட் ஸ்பீக்கராக நசீர் அப்துல்லா
- ஜடின் சர்னாவாக ஷாகிர்
- லக்கி வக்கரியாவாக அம்ரிதா கவுர்
- மாகடா கோயபெல்சாக நிக்கிதா ஆனந்த்
- சுபாஷ் சந்திரபோசாக பூபேஷ் குமார் பாண்டே
- காந்தியாக அவஜித் தத்
- ஓட்டோ கன்ஸ்சிவாக ஹனுமான் பி.டி. ராய்

## தயாரிப்பு
இட்லர் பாத்திரத்தில் நடிக்க முதலில் அனுபம் கெர் ஒப்புக்கொண்டார், ஆனால் பல இலட்சக் கணக்கான யூதர்களை பெரும் இன அழிப்பு செய்த இட்லர் பாத்திரத்தில் நடிப்பதற்காக, இந்தியாவில் உள்ள யூத அமைப்புக்களால் அவருக்கு எழுந்த கண்டனங்களையடுத்து அவர் பின்வாங்கினார்.  

## வரவேற்பு
இப்படமானது எதிர்மறையான விமர்சனங்களைப் பெற்றது. இந்தியர் அல்லாத அனைத்துப் பாத்திரங்களிலும் நடிக்க இந்திய நடிகர்களையே பயன்படுத்தியுள்ளதாக இப்படத்தை என்டிடிவி விமர்சித்தது. கோயோமி படத்துக்கு 0.5 / 5 மதிப்பெண் வழங்கியது; இட்லராக நடித்த யாதவின் நடிப்பை பாராட்டிய போதிலும், படத்தின் திரைக்கதை, இயக்கம், தொழில்நுட்பம், ஒலிப்பதிவு மற்றும் பிற நடிகர்களின் நடிப்பு போன்றவற்றை விமர்சித்தது.
# ஆணை (திரைப்படம்)


**ஆணை** (*Aanai*) 2005 இல் வெளியான தமிழ் அதிரடித் திரைப்படம் ஆகும். இதனை இயக்குநர் செல்வா அவர்கள் எழுதி இயக்கியிருந்தார். இத் திரைப்படத்தில் அர்ஜுன், நமீதா மற்றும் கீர்த்தி சாவ்லா ஆகியோர் முன்னணி பாத்திரங்களிலும் வடிவேலு, சங்கவி மற்றும் மனோஜ் கே ஜெயன் ஆகியோர் துணை கதாபாத்திரங்களிலும் நடித்ததிருந்தனர். டி.இமான் இசையமைக்க, சிவாவின் ஒளிப்பதிவில் உருவான இத்திரைப்படம் 2005 டிசம்பரில் வெளியாகியது.<sup></sup>  
இது 2004 இல் வெளியான *மேன் ஆஃப் ஃபயர்* என்ற திரைப்படத்தின் மரு உருவாக்கம் ஆகும். மேலும் *ஏக் அஜ்னபீ* எனும் பெயரில் இந்தி மொழியில் வெளியானது  

## **பாத்திரங்கள்**

- அர்ஜுன் - விஜய்
- நமீதா - ரம்யா
- கீர்த்தி சாவ்லா - சந்தியா
- சங்கவி - மீனா ஜெயராம்
- வடிவேலு
- மனோஜ் கே. ஜெயன் - ஜெயராம்
- பேபி தாஜ் - ப்ரியா
- ரங்கநாத்
- ஆர்யன்
- தலைவாசல் விஜய்
- டெல்லி கணேஷ்
- மகாதேவன்
- OAK சுந்தர்
- ஜூனியர் சில்க்

## தயாரிப்பு
ஆரம்பத்தில் அர்ஜுனை வைத்து கர்ணா (1995) இயக்கிய இயக்குநர் செல்வா, நீண்ட இடைவெளியின் பின்னர் அர்ஜுனுடன் இணைந்தார். கிரி திரைப்படத்தினைத் தொடர்ந்து அர்ஜுன் இப்படத்தில் இணைகிறார் .<sup></sup>  
2005 ஹைதராபாத்தில் முன்னணி ஹீரோயின்களான நமீதா மற்றும் சங்கவியுடன் 15 நாட்கள் படப்பிடிப்பு நடந்தது. அர்ஜுன், நமீதா ஜோடி பாடல் மூன்று லண்டனில் படம்பிடிக்கப்பட்டது..<sup></sup>  

## வெளியீடு
இத் திரைப்படம் வெளீயீடு செய்யும் போது சற்று கால தாமதம் ஏற்பட்டது.<sup>[http://www.behindwoods.com/features/News/News37/8-11-05/tamil-movies-news-arjun.html ]</sup> இத் திரைப்படத்தில் வடிவேலுவின் நகைச்சுவைக் காட்சிகள் மிகவும் பிரபல்யமடைந்தமை குறிப்பிடத்தக்கது. பார்வையாளர்களை சீட் நுனிக்கு வர வைக்கும் த்ரில்லர் காட்சிகளுடன் நகரும் இப்படம் இறுதியில் சாதாரண மசாலா திரைப்படம் போல் முடிவடைவது ஏமாற்றத்தை அளித்ததாக சிஃபி வலைத்தளம் கூறியது.<sup> </sup>  

## பாடல்கள்
டி. இமான் இசையமைத்திருந்தார்.  
| 01 | ஆணை (ஆங்கிலம்) | டி.இமான் |  |
| --- | --- | --- | --- |
| 02 | ஏய் இடுப்பாட்டும் | டி.இமான், ஶ்ரீலேகா பார்த்தசாரதி |  |
| 03 | அழகிய தரிசனம் | மது பாலகிருஷ்ணன், பின்னி கிருஷ்ணகுமார் |  |
| 04 | சின்னஞ் சிறு கிளியே | ஆனந்த் |  |
| 05 | பிகருடன் ஒருநாள் | கார்த்திக், சைந்தவி |  |
| 06 | கும்ரு, கும்ரு | ஶ்ரீ காளி சிதம்பரம், அனுபமா |  |
| 07 | சாரே ஜஹான் சே அச்சா | ஶ்ரீனிவாஸ் |  |
| 08 | வருங்கால வீட்டுக்காரனே | சுசி ரீட்டா | } |
# கியுரிமைட்டு



**கியுரிமைட்டு** (*Gurimite*) என்பது Ba<sub>3</sub>(VO<sub>4</sub>)<sub>2</sub>. என்ற மூலக்கூற்று வாய்ப்பாட்டால் விவரிக்கப்படும் ஒரு கனிமம் ஆகும். அரியவகை கனிமமாகக் கருதப்படும் இக்கனிமம் அறியப்பட்டுள்ள பேரியம் கனிமங்களில் ஓர் எளிய பேரியம் வனேடேட்டு என்றும் எளிய பேரியக் கனிமம் என்றும் கருதப்படுகிறது இசுரேல் நாட்டின் கியுரிம் மேல்வளைவில் கண்டறியப்பட்டதால் கனிமத்திற்கு இப்பெயர் சூட்டப்பட்டது. ஏட்ரூரிம் உருவாக்கப் பாறைகளில் ஒரு கனிமமாக இது தோன்றுகிறது. பிர்னெய்ட்டு, சூடோலையோன்சைட்டு போன்ற தாமிரவனேடேட்டுகளின் விகிதவியல் இயைபைப் போலவே கியுரிமைட்டு கனிமத்தின் இயைபும் உள்ளது. பேரியவனேடேட்டு வகை கனிமத்திற்கு டோக்கியோயைட்டு கனிமம் மேலும் ஒர் உதாரணமாகும் .
# புள்ளி விளக்கப்படம் (புள்ளியியல்)

**புள்ளி விளக்கப்படம்** அல்லது **புள்ளிப் படம்** (*dot chart*, *dot plot*) என்பது ஒரு புள்ளியியல் விளக்கப்படம் ஆகும். இந்த விளக்கப்படத்தில் தரவுப் புள்ளிகள் எளிய அளவீடு கொண்டு நிறைவட்டங்களால் (filled in circles) குறிக்கப்பட்டிருக்கும். பயன்பாட்டில் இருவகையான புள்ளிப்படங்கள் உள்ளன. ஒன்று கணினி காலத்திற்கு முன்னர் 1884 ஆம் ஆண்டுதொட்டு கையால் வரையப்பட்டவை; மற்றொன்று வில்லியம் எஸ். கிளீவ்லேன்டால் செவ்வகப் படத்திற்குப் பதிலாக அறிமுகப்படுத்தப்பட்ட புள்ளிப்படம். இதில் வகையின மாறிகளுடன் இணைப்பான எண்சார் மதிப்புகள் புள்ளிகள் பயன்படுத்தப்படுகிறது.  

ஒரு பரவலின் உருவகிப்பாக புள்ளிப்படமானது எளிய அளவீடு கொண்டு குறிக்கப்பட்டப் புள்ளிகளைக் கொண்டிருக்கும். தொடர்ச்சியான, அளவுசார்ந்த, ஓருறுப்புமாறி தரவுகளுக்கு புள்ளிப்படம் வரையப்படுகிறது. தரவுப் புள்ளிகளின் எண்ணிக்கை குறைந்தளவில் இருந்தால், அப்புள்ளிகளுக்கு பெயரிடலாம். சிறியது முதல் அளவான தரவுகளுக்குப் பொருத்தமான விளக்கப்படங்களுள் புள்ளிப்படமும் ஒன்றாகும்.
# மாளவிகா நாயர் (இந்திய நடிகை)



**மாளவிகா நாயர்** என்பவர் இந்திய நடிகை ஆவார். மலையாளம், தெலுங்கு மற்றும் தமிழ் போன்ற மொழிகளில் நடித்துள்ளார். குழந்தை நட்சத்திரமாக அறிமுகமானார். பின்பு 2012 இல் மலையாளத் திரைப்படங்களில் முக்கிய கதாபாத்திரங்களில் நடித்திருக்கின்றனர். 2013 இல் பிளாக் பெரிய திரைப்படத்தில் நடித்தார். தமிழில் *குக்கூ* (2014) திரைப்படத்தில் கண்தெரியாதவராக நடித்து புகழ்பெற்றார். அந்த திரைப்படத்தில் நடித்தமையால் பிலிம்பேர் விருது, விஜய் விருது ஆகியவற்றைப் பெற்றுள்ளார்.  

## விருதுகள்
- 2015:விஜய் விருதுகள் (சிறந்த அறிமுக நடிகை) -''குக்கூ
- 2015:சிறந்த நடிகைக்கான பிலிம்பேர் விருது - தமிழ்-''குக்கூ

## ஆதாரங்கள்
# காந்தி, மை ஃபாதர்


**காந்தி, மை ஃபாதர்** (***Gandhi, My Father***) என்பது 2007 ஆண்டைய இந்திய வாழ்க்கை வரலாற்று நாடகத் திரைப்படமாகும். இப்படத்தை ஃபெரோஸ் அப்பாஸ் கான் ( நடிகர் பெரோஸ் கானுடன் குழப்பிக் கொள்ள வேண்டாம்) எழுதி இயக்கியுள்ளார். இப்படத்தை பாலிவுட் நடிகர் அனில் கபூர், தயாரித்துள்ளார். இப்படம் 2007 ஆகத்து 3 அன்று வெளியானது.  

இப்படமானது மகாத்மா காந்திக்கும் அவருடைய மூத்த மகன் ஹரிலால் காந்திக்கும் இடையிலான பிணக்குகள் நிறைந்த உறவை விவரித்துள்ளது. கானின் நாடகமான, *மகாத்மா விசஸ். காந்தி *, என்ற நாடகத்தில் இருந்து இப்படம் மாறுபட்டது. குஜராத்தி எழுத்தாளரான திங்கர் ஜோஷி எழுதிய ஒரு புதினமும் இதேபோன்ற ஒரு கருவை கொண்டிருந்தது. இப்படமானது தென்னாப்பிரிக்கா மற்றும் இந்தியாவின் மும்பை, அகமதாபாத் போன்ற நகரங்களிலும் படமாக்கப்பட்டது.  

## விருதுகள்

### 2007 தேசிய திரைப்பட விருதுகள், இந்தியா

- சிறப்பு ஜூரி விருது - ஃபெரோஸ் அப்பாஸ் கான் & அனில் கபூர்
- சிறந்த திரைக்கதை - ஃபெரோஸ் அப்பாஸ் கான்
- சிறந்த துணை நடிகர் - தர்ஷன் ஜரிவாலா

### 2008 ஜீ சினிமா விருதுகள்

- விமர்சகர்கள் விருது (சிறந்த திரைப்படம்) - அனில் கபூர்
- விமர்சகர்கள் விருது (சிறந்த நடிகை) - ஷிபலி ஷா

### 2007 ஆசிய பசிஃபிக் திரை விருதுகள்

- சிறந்த திரைக்கதை - ஃபெரோஸ் அப்பாஸ் கான்
# உமா ரியாஸ்கான்



**உமா ரியாஸ்கான் ** என்பவர் இந்திய நடிகை ஆவார். தமிழ்த் திரைப்பட நடிகையும், தொலைக்காட்சி நடிகையும் ஆவார்.  

இவரது தந்தை காமேஷ் இசையமைப்பாளர். தாயார் கமலா காமேஷ் புகழ்பெற்ற நடிகை. இவருடைய தந்தை ஒன்பது வயதில் மரணமடைந்தார். பின்பு அம்மா இவரை வளர்த்து வந்தார்.  

ரியாஸ் கான் என்பவரை திருமணம் செய்து கொண்டார். இத்தம்பதிகளுக்கு சாரிக் ஹாசன், சமந்த் என இரு குழந்தைகள் உள்ளனர். *பென்சில்* திரைப்படத்தில் சாரிக் நடித்துள்ளார்.  

## திரைப்படங்கள்

### தொலைக்காட்சி நிகழ்ச்சி
- *சோடி நம்பர் ஒன்* (இரண்டாவது சீசன்)
- *கலக்க போவது யாரு* (நடுவர்)
- குக்கு வித் கோமாளி(இரண்டாவது சீசன்)
- 

### தொலைக்காட்சித் தொடர்கள்
- *சூப்பர் சுந்தரி* (கலைஞர் தொலைக்காட்சி)
- *மறுமகள்* (விஜய் தொலைக்காட்சி)
- *முகூர்த்தம்* (சன் தொலைக்காட்சி)
- *வம்சம்* (சன் தொலைக்காட்சி)
- *விண்ணைத்தாண்டி வருவாயா* (விஜய் தொலைக்காட்சி)
- *நினைக்கத் தெரிந்த மனமே* (விஜய் தொலைக்காட்சி)
- *சந்திரகுமாரி* (சன் தொலைக்காட்சி)

### திரைப்படங்கள்
| ஆண்டு | திரைப்படம் | கதாபாத்திரம் | மொழி | குறிப்பு |
| --- | --- | --- | --- | --- |
| 1992 | *முகூர்த்* | கோபிசந்த் மகள் | இந்தி |  |
| 2002 | *அன்பே சிவம்* | மெகருனிசா | தமிழ் |  |
| 2004 | *கனவு மெய்ப்பட வேண்டும்* | புஷ்பவள்ளி | தமிழ் |  |
| 2011 | *மௌனகுரு (திரைப்படம்)* | இன்ஸ்பெக்டர் பழனியம்மாள் | தமிழ் | விஜய் விருதுகள் (சிறந்த துணை நடிகை)
பரிந்துரை, தென்னிந்திய சர்வதேசத் திரைப்பட விருதுகள் |
| 2012 | *அம்புலி* | பொன்னி | தமிழ் |  |
| 2013 | *மரியான்* | சீலை | தமிழ் |  |
| 2013 | *Biriyani* | Hitwoman | தமிழ் |  |
| 2015 | *தூங்காவனம்* | Maheswari | தமிழ் |  |
| 2016 | *சுட்ட ஏ பழம் சுடாத பழம்* | தமிழ் |  |  |
| 2017 | *நிபுணன் / விஸ்மயா* | டாக்டர் ரம்யா | தமிழ் | தமிழ் கன்னடத் திரைப்படம் |
| 2018 | *சாமி 2 (திரைப்படம்)* | Sub-இன்ஸ்பெக்டர் நூர்ஜஹான் | தமிழ் |  |
| 2018 | *அவதார வேட்டை* | தமிழ் | படபிடிப்பு |  |
| 2018 | *மகாமுனி* | தமிழ் | அறிவிப்பு |  |

## விருதுகள்
- விஜய் விருதுகள் (சிறந்த துணை நடிகை) - *மௌன குரு* (2011)
# கேள்வியும் நானே பதிலும் நானே


***கேள்வியும் நானே பதிலும் நானே*** (*Kelviyum Naane Pathilum Naane*) என். முருகேஷ் இயக்கி 1982 ஆம் ஆண்டு வெளிவந்த இந்தியத் தமிழ்த் திரைப்படமாகும். கார்த்திக், அருணா மற்றும் பலர் நடித்துள்ளனர். ஆர். ராதா மற்றும் எம். எஸ். அக்பர் தயாரித்தனர். 7 மே 1982 அன்று வெளிவந்த இப்படத்திற்கு இளையராஜா இசை அமைத்தார்.  

## நடிகர்கள்

- கார்த்திக் - நிர்மல் / பாபு
- அருணா - ஜானகி
- பூர்ணிமா தேவி - உஷா
- ஸ்ரீவித்யா - சத்தியவதி
- ஜெய்சங்கர் - ராஜகோபால் (கௌரவ தோற்றம்)
- வடிவுக்கரசி - பங்கஜம் (கௌரவ தோற்றம்)

## கதைச்சுருக்கம்
நிர்மல் (கார்த்திக்) உஷாவிற்கு (பூர்ணிமா தேவி) பியானோ கற்றுக்கொடுக்கிறான். ஜானகி (அருணா) எனும் பெண்ணை அடிக்கடி நிர்மல் சந்திக்க நேரிடுகிறது. பின்னர், நிர்மலும் ஜானகியும் காதல் செய்கிறார்கள். மாணவி உஷா தன் காதலை நிர்மலிடம் சொல்ல, நிர்மல் நிராகரிக்கிறேன். மனமுடைந்த உஷா, தற்கொலை செய்து கொள்கிறாள்.  

பின்னர், நிர்மலை பாபு என்று நினைத்து பலர் நிர்மலை அணுகினர். நிர்மலின் திருமணத்தின் பொழுது, சத்யவதி (ஸ்ரீவித்யா) நிர்மலை தன் மகன் பாபு என்று நினைத்து திருமணத்தை நிறுத்த முயல்கிறார். அது பாபு இல்லை நிர்மல் என்று அவருக்கு புரிய வருகிறது. திருமணமான சில நாட்களுக்கு பிறகு, நிர்மல் ஒரு வாகன விபத்தில் சிக்கி, அவனது வாகனம் தீப்பிடித்து எரிந்து விடுகிறது. நிர்மல் இறந்ததாக போலீஸ் அறிக்கை அளித்தனர்.  

உண்மையில், உஷாவின் தாய் தான் சத்தியவதி. பாபு எனும் காதாபாத்திரத்தை உருவாக்கினார் சத்யவதி. நிர்மல் ஜானகியிடம் உண்மையை சொன்னபொழுது, அது நிர்மல் இல்லை பாபு என்று நினைக்கிறாள் ஜானகி. ஜானகி சத்யவதியின் மகள் என்று ஜானகியின் தந்தை கூறுகிறார். அதைக்கேட்டு, நிர்மலை சத்யவதி மன்னிக்கிறார். நிர்மலை கொலைசெய்த குற்றத்திற்காக பாபு சிறை செல்கிறான். நிர்மலை காப்பாற்ற, ராஜகோபால் (ஜெய்கணேஷ்) எனும் வழக்கறிஞரை நியமனம் செய்தார் சத்தியவதி. இறுதியாக, நிர்மலுக்கு விடுதலை கிடைத்ததா? சத்யவதி என்னவானார்? போன்ற கேள்விகளுக்கு விடை காணுதலே மீதிக் கதையாகும்.  

## ஒலிப்பதிவு
வாலி எழுதிய பாடல்களுக்கு, இளையராஜா இசையமைத்துள்ளார்.  

1. ஆடை கொண்டு ஆடும் - எஸ். பி. சைலஜா, உண்ணிமேனன்
1. என்றும் வானவெளியில் - உண்ணிமேனன்
1. நினைத்து நினைத்து வர்ணித்த ஓவியம் - பி. சுசீலா
1. சொல்லிக்கொடு சொல்லிக்கொடு - கங்கை அமரன், பி. ௭ஸ். சசிரேகா
# பாலிகுளோரினேற்ற டெர்பீனைல்கள்



**பாலிகுளோரினேற்ற டெர்பீனைல்கள்** (*Polychlorinated terphenyls*) என்பவை டெர்பீனைல்களின் குளோரினேற்ற வழிப்பெறுதிகளாக உருவாகும் ஒரு குழுவைச் சேர்ந்த சேர்மங்களாகும். பல்குளோரினேற்ற டெர்பீனைல்கள் என்றும் இவற்றை அழைக்கலாம். இவை வேதியியல் முறையில் பாலிகுளோரினேற்ற பைபீனைல்களுடன் தொடர்பு கொண்ட சேர்மங்களாகும். இவ்விரு குழுக்களின் வேதிப்பண்புகளும் ஒரே மாதிரியாக உள்ளன. குறைவான மின் கடத்து திறன், உயர் வெப்பநிலைப்புத் திறன், வலிமையான காரங்கள் மற்றும் அமிலங்களால் பாதிக்கப்படாமை போன்றன இவற்றின் பண்புகளாகும் . தண்ணீரில் இவை கரைவதில்லை மற்றும் தீப்பிடித்து எரிவதுமில்லை.  

குறிப்பிடத்தக்க அளவுகளில் வெவ்வேறு வகையான குளோரினேற்ற சேர்மங்கள் உற்பத்தி செய்யப்பட்டு அவை கலவையாகப் பயன்படுத்தப்படுகின்றன. ஒரு காலத்தில் மின்மாற்றிகளில் வெப்ப மாற்று முகவர்களாக, நெகிழியாக்கிகளாக, உயவு எண்ணெய்களாக, தீத்தடுப்பிகளாக பாலிகுளோரினேற்ற டெர்பீனைல்கள் பயன்படுத்தப்பட்டன . சுற்றுச்சூழல் மற்றும் பாதுகாப்பு காரணங்களுக்காக இச்சேர்மங்களின் உற்பத்தியும் பயன்பாடும் கிட்டத்தட்ட நிறுத்தப்பட்டுவிட்டன.  

பாலிகுளோரினேற்ற டெர்பீனைல்களின் அனைத்துலக வர்த்தகம் ராட்டர்டேம் மாநாட்டில் முறைப்படுத்தப்பட்டது.
# சாம்பல்



**சாம்பல்** (*Ash*) என்பது நெருப்பின் திட எஞ்சல்கள் ஆகும். குறிப்பாக, இது ஒரு பொருள் எரிக்கப்பட்ட பின் உண்டாகும் அனைத்து நீர்மமற்ற, வாயுவல்லாத எச்சங்கள் எனக் குறிக்கப்படுகிறது. பகுப்பாய்வு வேதியியல் படி, இரசாயன மாதிரிகளின் கனிம மற்றும் உலோக உள்ளடக்கத்தை ஆய்வு செய்யய் பயன்படும் சாம்பல் முழுமையான எரிப்பு பிறகு உண்டாகும் வாயு அல்லாத, திரவம் அல்லாத எச்சம்.  

முழுமையற்ற எரிதலின் இறுதி பொருளாக உள்ள சாம்பல் பெரும்பாலும் கனிமமாக இருக்கும், ஆனால் வழக்கமாக எரியக்கூடிய கரிமம்அல்லது வேறு ஆக்சிஜனேற்ற\\ எச்சங்களைக் கொண்டிருக்கும். முகாம்களில் ஏற்படுத்தும் [[நெருப்பு, விறகுகளை எரித்தல் மேலும் பல காரணங்களால் ஏற்படும் மரச் சாம்பல் நன்கு அறியப்பட்ட சாம்பல் வகையாகும். அதிக அடர் நிறத்தில் உள்ள மரச் சாம்பல், முழுமையாக எரியப்படாத, அதிக கரியளவு கொண்டுள்ளது என்பதைக் குறிக்கும்.  

சோப்பு போன்று, சாம்பல் ஒரு கிருமி நீக்கம் செய்யும் முகவர் (அல்கலைன்). உலக சுகாதார நிறுவனம் சோப்பிற்கு மாற்றாக (சோப்பு கிடைக்காத போது) சாம்பல் அல்லது மணலை பரிந்துரைக்கிறது.  

## குறிப்பிட்ட வகைகள்

- மரச் சாம்பல் நிலக்கரி எரிப்பு தயாரிப்புகள்.
- கீழ் சாம்பல்.
- பறக்கும் சாம்பல், நிலக்கரி எரிவதால் உண்டாகும்.
- நகர்ப்புற குப்பைக்கூளம் எரிவதால் காற்றில் உண்டாகும் சாம்பல்
- சிகெரட் சாம்பல், சிகெரட் புகைபிடிப்பதால் உண்டாகும் சாம்பல்·
- நீற்றுலை கீழ் சாம்பல், நீற்றுலை பயன்பாட்டால் உண்டாகும் சாம்பல்.
- விபூதி, இந்து சடங்குகளில் பயன்படுத்தப்படுத்தப்படும் சாம்பல்.
- சாம்பல் மற்றும் உலர்ந்த எலும்பு துண்டுகள், தகனம் செய்வதால் உண்டாகும் சாம்பல்.
- எரிமலைச் சாம்பல், கண்ணாடி, பாறை, மற்ற தாதுக்கள் கொண்ட சாம்பல் சாம்பல், எரிமலை வெடிப்பின் போது தோன்றும்.
# எகிப்தின் மம்லுக் சுல்தானகம்



**மம்லுக் சுல்தானகம்** (**Mamluk Sultanate** ( *Salṭanat al-Mamālīk*) மத்தியகால எகிப்து, லெவண்ட் மற்றும் ஹெஜாஸ் பகுதிகளை ஆண்ட இசுலாமிய அடிமைப் போர் வீரர்கள் ஆவார்.  
மம்லுக் சுல்தானகத்தை, துருக்கியர்களின் ஒட்டமான் பேரரசினர் கைப்பற்றும் வரை, கிபி 1250 முதல் கிபி 1517 முடிய 267 ஆண்டுகள் ஆண்டனர்.  

## வரலாறு
அரேபிய மொழியில் **மம்லுக்** என்பதற்கு **அடிமை** என்று பொருள். அயூப்பிய பேரரசில் படைத்தலைவர்களாக இருந்த அடிமை வீரர்கள், பின்னர் எகிப்தில் மம்லுக் சுல்தானகத்தையும் மற்றும் இந்தியாவில் இசுலாமிய அடிமை வம்ச ஆட்சியை நிறுவினர்.  

## இதனையும் காண்க
- மம்லூக்கிய மரபு (தில்லி)
# அண்ணன் (திரைப்படம்)



**அண்ணன்** (Annan) 1999 ஆம் ஆண்டு ராமராஜன் மற்றும் சுவாதி நடிப்பில், இளையராஜா இசையில், அனு மோகன் இயக்கத்தில், டி. சீனிவாசன் தயாரிப்பில் வெளியான தமிழ்த் திரைப்படம்.  

## கதைச்சுருக்கம்

வேலன் (ராமராஜன்) கிராமத்திலுள்ள சந்தையை நிர்வகிப்பவன். அவனது தங்கை லட்சுமியின் (அபூர்வா) மீது மிகுந்த பாசம் உடையவன். லட்சுமி பள்ளியில் ஆசிரியையாக பணிசெய்கிறாள். சுந்தரி (சுவாதி) அவள் தந்தையோடு (ஆர். சுந்தர்ராஜன்) அந்தக் கிராமத்திற்கு வருகிறாள். வேலனும் சுந்தரியும் காதலர்கள். லட்சுமியும் அந்த கிராமத்தில் பணியாற்றும் கிராம வளர்ச்சி அலுவலரான செல்வமும் (வாசன்) காதலர்கள். வேலன் தன் தங்கைக்கும் கிராமத்தின் தலைவர் ராசப்பன் (மணிவண்ணன்) மகன் மாணிக்கத்திற்கும் (பொன்வண்ணன்) திருமணம் செய்ய முடிவுசெய்கிறான். மாணிக்கம் மோசமான நடத்தையுள்ளவன்.  

கிராமத்து வழக்கத்தை மீறி செல்வம் நடந்துகொண்டதால் அவன் பஞ்சாயத்தில் தண்டிக்கப்படுகிறான். தான் செல்வம் மீது வைத்துள்ள காதலை அனைவர் முன்னிலையிலும் வெளிப்படுத்தி அவனைத் திருமணம் செய்கிறாள் லட்சுமி. அதற்கு பிறகு செல்வத்தைப் பற்றிய உண்மை தெரியவருகிறது. செல்வம் கிராம வளர்ச்சி அலுவலர் இல்லை. அவன் ஒரு காவல் அதிகாரி. அவன் வேலனைக் கைதுசெய்யும் திட்டத்தோடு அந்தக் கிராமத்திற்கு வந்துள்ளான். ஏனென்றால் செல்வத்தின் தந்தைக்கும் வேலனுக்கும் ஏற்பட்ட பிரச்சனையில் அவரைக் கொலை செய்த குற்றத்திற்காக வேலனைக் கைது செய்கிறான். வேலன் சிறைக்குச் சென்றதும் கிராமத்தின் சந்தையை நிர்வகிக்கும் பொறுப்பு மாணிக்கத்திடம் வருகிறது. போதுமான ஆதாரங்கள் இல்லாததால் நீதிமன்றம் வேலனை வழக்கிலிருந்து விடுதலை செய்கிறது. வேலன் தன் கிராமத்திற்கு வருகிறான். அவனது தங்கை வாழ்வு என்னவானது? அவனுக்கும் சுந்தரிக்கும் திருமணம் நடந்ததா என்பது மீதிக்கதை.  

## நடிகர்கள்

- ராமராஜன் - வேலன்
- சுவாதி - சுந்தரி
- மணிவண்ணன் - ராசப்பன்
- ஆர். சுந்தர்ராஜன்
- சீனு - செல்வம்
- அபூர்வா - லட்சுமி
- வடிவுக்கரசி - குருவம்மா
- பொன்வண்ணன் - மாணிக்கம்
- பாண்டு - சங்கு
- பாலு ஆனந்த்
- விஸ்வநாத்
- ராஜப்பா
- ராஜேந்திர குமார்
- சின்னக்கண்ணு
- கந்தன்
- கே. ரமேஷ்ராஜ்
- ஆர். எஸ். சாமிராஜ்
- பத்மநாபன்
- சாத்தூர் சேதுபதி
- அசோக்ராஜன்
- மாஸ்டர் ஜாபர்
- பேபி கவிதா
- செல்லதுரை
- கோட்டை பெருமாள்
- கோவை செந்தில் - அய்யாக்கண்ணு
- அனுஜா
- கல்பனா

## இசை

படத்தின் இசையமைப்பாளர் இளையராஜா. பாடலாசிரியர்கள் கங்கை அமரன், முகமது மேத்தா, காமகோடியன் மற்றும் அறிவுமதி.  

**பாடல் வரிசை**

| 1 | ஆலமரத்துக் குயிலே | அறிவுமதி | இளையராஜா, சுஜாதா | 5:02 |  |
| --- | --- | --- | --- | --- | --- |
| 2 | கண்மணிக்கு வாழ்த்து (பெண்குரல்) | காமகோடியன் | பவதாரிணி | 4:24 |  |
| 3 | கண்மணிக்கு வாழ்த்து (ஆண்குரல்) | காமகோடியன் | இளையராஜா | 4:24 |  |
| 4 | வயசுப்புள்ள வயசுப்புள்ள | அறிவுமதி | இளையராஜா, சுஜாதா | 5:08 |  |
| 5 | ஒத்த ரூபாவுக்கு ஒரு | மு. மேத்தா | அருண்மொழி, சுஜாதா | 5:00 |  |
| 6 | குட்டி நல்ல குட்டி | கங்கை அமரன் | அருண்மொழி | 5:03 | } |
# மாங்கனீசு பென்டாகார்பனைல் புரோமைடு


**மாங்கனீசு பென்டாகார்பனைல் புரோமைடு** (*Manganese pentacarbonyl bromide*) என்பது BrMn(CO)<sub>5</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். கரிம மாங்கனீசு வகைச் சேர்மமான இது பிரகாசமான ஆரஞ்சு நிறத்தில் உள்ளது. மங்கனீசின் பிற அணைவுச் சேர்மங்களைத் தயாரிப்பதற்குரிய முன்னோடிச் சேர்மமாக இச்சேர்மம் கருதப்படுகிறது. டைமாங்கனீசு டெக்காகார்பனைலுடன் புரோமின் சேர்த்து சூடுபடுத்தினால் மாங்கனீசு பென்டாகார்பனைல் புரோமைடு உருவாகிறது :  

:Mn<sub>2</sub>(CO)<sub>10</sub> + Br<sub>2</sub> → 2 BrMn(CO)<sub>5</sub>.  

பல்வேறு வகையான வழங்கி ஈந்தணைவிகளால் (L) மாங்கனீசு பென்டாகார்பனைல் புரோமைடு பதிலீட்டு வினைக்கு உள்ளாகி BrMn(CO)<sub>3</sub>L<sub>2</sub>. போன்ற வழிப்பெறுதிகளைத் தருகிறது.  

எண்முக ஒருங்கிணைவு வடிவத்தில் இச்சேர்மம் படிகமாகிறது .
# பாராகோமினாசு சுரங்கம்



**பாராகோமினாசு சுரங்கம்** (*Paragominas mine*) என்பது பிரேசில் நாட்டின் பாரா மாநிலத்தின் வடக்கு பகுதியில் அமைந்துள்ள பெரிய பாக்சைட்டு கனிமச் சுரங்கமாகும். பாராகோமினாசு சுரங்கம் பிரேசிலில் காணப்படும் மிகப்பெரிய பாக்சைட்டு இருப்புச் சுரங்கமாகவும், தென் அமெரிக்காவின் மிகப்பெரிய சுரங்க நிறுவனமாகவும் விளங்குகிறது, இங்கு 1 பில்லியன் டன் பாக்சைட்டு கனிமம் இருக்கலாம் என மதிப்பிடப்பட்டுள்ளது.
# இன்னீரம்



**இன்னீரம்** (*Melon*) என்பது சுரைக்காய் வகையி குடும்பத்தைச் சேர்ந்த அனைத்து இனங்களையும் குறிக்கும் பொதுப்பெயர் ஆகும். மாந்தர் உண்ணக்கூடிய இதன் இனிப்பு நிறைந்த பழங்கள் சதைப்பற்றுடன் இருக்கும்.  

## இனங்கள்
**Benincasa**  
- நீற்றுப்பூசணி (B. hispida)

**Citrullus**  
- தர்ப்பூசணி (C. lanatus)

**Cucumis**  
- முள் முலாம்பழம் (C. metuliferus)
- முலாம்பழம் (C. melo)
# காற்றுக்கென்ன வேலி



**காற்றுக்கென்ன வேலி** (Kaatrukkenna Veli), என்பது புகழேந்தி தங்கராஜ் இயக்கத்தில் வெளிவந்த தமிழ் திரைப்படம். இதில் சுஜிதா மற்றும் சிறீமன் முக்கிய கதாபாத்திரத்திலும், குஷ்பூ, அருண் பாண்டியன், சந்திரசேகர், சுதாங்கன், சக்தி குமார், அருள்மணி, கலைராணி (நடிகை), டயானா மற்றும் பிரேமி துணை கதாபாத்திரத்திலும் நடித்துள்ளனர். இப் படத்தை தி. வெள்ளையன் தயாரித்துள்ளார். இளையராஜாவின் இசை அமைப்பில் இத் திரைப்படம் ஏப்ரல் 27, 2001இல் வெளியானது.  

## கதை
இளம்பெண்ணான மணிமேகலை (சுஜிதா) ஒரு தமிழீழ விடுதலைப் புலிகள் போராளி. இலங்கையின் வடகிழக்கு கடற்கரையில் உள்ள வல்வெட்டித்துறையில் நடந்த யுத்தத்தில் காலில் அடிபட்டு மிக மோசமான நிலையில் இருக்கிறாள். அங்கிருந்த போராளிகள் ஒன்று சேர்ந்து அவளை படகில் ஏற்றி இந்தியாவிற்கு வந்தனர். அவர்கள் கோடியக்கரை (இந்தியா) வந்து அங்குள்ள தமிழர்களின் உதவியால் நாகப்பட்டினத்திலுள்ள மருத்துவமனைக்குச் சென்றனர்.  

மருத்துவர் சுபாஷ் சந்திர போஸ் என்கிற சுபாஷ் (சிறீமன்), மணிமேகலைக்கு மருத்துவம் செய்வது சட்ட விரோத செயலாதலால் முதலில் ஒத்துக்கொள்ளவில்லை. பின்னர், அவளின் காயத்தைக் கண்டு அறுவைசிகிச்சை செய்ய முன்வருகிறார்.  
ஆனால் மணிமேகலை தன் கால்களை இழக்கத் தயாராக இல்லை. அதனால் மருத்துவர்கள் ஒன்று கூடி தற்காலிகமாக அவளது காலை சரி செய்தனர். எந்த நேரத்திலும் சிகிச்சை பலனின்றி அவள் இறக்க நேரிடும். கால்களை எடுத்தால் உயிர் வாழலாம் என்கிற நிலையிலும் கூட தன் கால்களை இழக்காமல் இருக்கும் மணிமேகலை ஏன் அவ்வாறு நடந்து கொள்கிறாள் என்று மருத்துவருக்குப் புரியவில்லை. அவள் சுபாஷிடம் தன் முன்கதையை கூறுகிறாள்.  

அவளது சோகமான முன்கதையை கேட்டதும் சுபாஷ், ஒரு மாதம் மருத்துவமனையில் தங்க அனுமதித்தான். இதற்கிடையில் இலங்கை அரசிடமிருந்து தமிழ்நாடு காவல்துறைக்கு போராளிகள் மருத்துவமனையில் தங்கியிருப்பதாக தகவல் வருகிறது. பின்னர் நடக்கும் சம்பவங்கள் கதையின் முடிவாக அமைகிறது.  

## நடிப்பு

- சுஜிதா - மணிமேகலை
- சிறீமன் - சுபாஷ்
- குஷ்பூ - லட்சுமி
- அருண் பாண்டியன் - போராளி
- சந்திரசேகர் - மொகமத் ஷெரிப்
- சுதாங்கன் - முரளி
- சக்தி குமார் - யோகனாதன்
- அருள்மணி - பகவதி பாண்டியன்
- கலைராணி (நடிகை) - சுபாஷின் தாய்
- டயானா - ஷிபா
- பிரேமி - மணிமேகலையின் தாய்
- பி. சுஜித்
- மு. கலைவாணன்
- லதா
- ரூபன் ஜார்ஜ் - காவல்துறை அதிகாரி
- கே. விஜயகுமார்
- பி. என். சாமிநாதன்

## பாடல்கள்
இப்படத்தில் பாரதியாரின் பாடல்களுக்கு இளையராஜா இசையமைத்திருந்தார்.  

| எண் | பாடல் | பாடியோர் | நேரம் |  |
| --- | --- | --- | --- | --- |
| 1 | 'ஸ்ரீ கணநாத சிந்தூர' | உமா ரமணன், சுனந்தா | 0:33 |  |
| 2 | 'தீராத விளையாட்டுப் பிள்ளை' | உமா ரமணன், சுனந்தா | 1:05 |  |
| 3 | 'வார்த்தை தவறி விட்டாய்' | உமா ரமணன் | 1:28 | } |
# அஞ்சல


**அஞ்சல** (Anjala) தங்கம் சரவணன் இயக்கத்தில் 2016இல் வெளிவந்த தமிழ் நகைச்சுவைத் திரைப்படமாகும். திலிப் சுப்பராயன் படத்தை தயாரித்திருந்தார். இப்படத்தில் விமல் மற்றும் நந்திதா ஆகிய இருவரும் முக்கிய பாத்திரங்களில் நடித்திருந்தனர் கோபி சுந்தர் இப்படத்திற்கு இசையமைத்திருந்தார்.  

## நடிப்பு

- விமல் - கவாஸ்
- நந்திதா (நடிகை) - உத்ரா
- ரித்விகா - அஞ்சல
- பசுபதி (நடிகர்) - முத்திருளாண்டி மற்றும் அப்பு
- முருகதாஸ் (நடிகர்) - கல்யாண ராமன்
- இமான் அண்ணாச்சி - செல்லப்பா
- ஆர். வி. உதயகுமார் - சுந்தரமூர்த்தி
- எழில் - பூபதி
- சுப்பு பஞ்சு அருணாச்சலம் - யூகே
- வெங்கட்ராமன் - ஞானப்பிரகாசம்
- ஷாகுல் மாஸ்டர் - ஜான்
- வசந்த்
- தேவராஜ்
- காதல் கிருஷ்ணமூர்த்தி

பாடல் காட்சியில் சிறப்புத் தோற்றத்தில் நடித்தவர்கள் :  

- பாபி சிம்ஹா
- தேவா
- ஜெயம் ரவி
- ஜீவா (திரைப்பட நடிகர்)
- கார்த்திக் சிவகுமார்
- ராகவா லாரன்ஸ்
- இராசேந்திரன் (நடிகர்)
- ரோபோ சங்கர்
- சமுத்திரக்கனி
- சசிகுமார்
- சிவகார்த்திகேயன்
- சூரி
- ஸ்ரீதர்- நடன அமைப்பாளர்
- தம்பி ராமையா
- விஜய் சேதுபதி
- விக்ரம் பிரபு

## தயாரிப்பு
விமல், நந்திதா மற்றும் பசுபதி நடித்திருக்கும் "அஞ்சல" படத்தின் தயாரிப்பு வேலைகள் திசம்பர் 2013இல் ஆரம்பிக்கப்பட்டது. இதை திலீப் சுப்பராயன் தயாரித்துள்ளார். இப் படத்தின் ஒளிப்பதிவை ரவி கண்ணனும், படத்தொகுப்பை பிரவீண் ஸ்ரீகாந்த்தும் செய்துள்ளனர். இதற்கு இசை அமைத்தவர் கோபி சுந்தர். திலீப்பின் தந்தை சூப்பர் சுப்பராயன் இப் படத்தின் சண்டை காட்சிகளை அமைத்துள்ளார்.  

## பாடல்கள்
இப் படத்திற்கு இசை அமைத்தவர் கோபி சுந்தர். இப் படத்தின் பாடல்களை நா. முத்துக்குமார், யோகபாரதி, கங்கை அமரன், ஏகாதசி மற்றும் லலிதானந்த் எழுதியுள்ளனர். 'பிகைண்ட்வுட்ஸ்' இணையதளம் இப்படத்தின் பாடல்களுக்கு 5க்கு 2.75 புள்ளிகள் கொடுத்துள்ளது.  

## வரவேற்பு
"டைம்ஸ் ஆஃப் இந்தியா" இத் திரைப்படத்திற்கு 5க்கு 3 புள்ளிகளை வழங்கியது. மேலும், இப் படம் சீராக எடுக்கப்படவில்லை எனவும், திரைக்கதையில் கூடுதல் கவனம் செலுத்தியிருக்கலாம் எனவும் விமர்சித்தது. "தி இந்து" பத்திரிகை, 'அஞ்சல' படத்தின் ஆரம்பக் காட்சிகள் மிகவும் அருமையாக உள்ளது எனவும், திரைக்கதையை கொண்டு சென்ற பாங்கு சரியில்லை எனவும் விமர்சித்தது. 'அஞ்சல' படத்தின் கருப்பொருள் தனித்தன்மையாக இருந்தாலும், அதன் திரைக்கதை மற்றும் கையாண்ட முறை விரும்பத்தக்கதாக இல்லை என "இந்துஸ்தான் டைம்ஸ்" விமர்சித்தது. "மூவி குரோ" தனது விமர்சனத்தில் 'அஞ்சல' ஒரு சிறந்த முயற்சி எனக் குறிப்பிட்டுள்ளது.
# அடாவடி

<span data-segmentid="87">அடாவடி (***Adavadi)*** வி. எஸ். பரத் ஹன்னா இயக்கத்தில் 2007 ஆண்டு வெளிவந்த இந்தியத் தமிழ்த் திரைப்படமாகும். சத்யராஜ், ராதா மற்றும் பலர் நடித்திருந்தனர். ஜி. சரவணா மற்றும் ஆர். சேகர் தயாரித்து, தேவா இசை அமைத்த இப்படம், 30 மார்ச் 2007 அன்று வெளியிடப்பட்டது.</span> "<span data-segmentid="89">***ஏ**"* என்ற கன்னட படத்தின் மறு ஆக்கமாகும்.</span>  

## நடிகர்கள்

- சத்யராஜ் - பரத்
- ராதா - சாந்தினி
- பர்வேஷ்
- சுஜா வருநீ
- கஞ்சா கருப்பு
- Y. Gee. மஹிந்திரா - பரத்தின் தந்தை
- மலேசியா வாசுதேவன்
- அலெக்ஸ்
- வையாபுரி - மைக்கில்
- சத்யப்ரியா - பரத்தின் தாய்
- கே. ஆர். வத்சலா - சாந்தினியின் தாய்
- பாத்திமா பாபு
- ஷர்மிலி
- கோவை செந்தில்
- டெலிபோன் சுப்பிரமணியம்
- முத்துக்காளை

## கதைச்சுருக்கம்
பரத் (சத்யராஜ்) ஒரு கைதேர்ந்த, நேர்த்தியான பட இயக்குநர் ஆவார். முன் கோவ சுபாவம் கொண்டதால், தன்னை சுற்றி இருப்பவர்களை மரியாதை குறைவாகவும், அகந்தையுடனும் நடத்துவார் பரத். அவர் இயக்கும் திரைப்படம் ஒன்றில், சாந்தினி (ராதா) எனும் புதுமுக நடிகை அறிமுகமானார். நாளடைவில், சாந்தினி பரத்தை காதல் செய்தார். அனைவரின் முன்னிலையிலும், தன் காதலை பரத்திடம் வெளிப்படுத்தினாள். அது சற்றும் பிடிக்காத பரத், கோபம் கொண்டு, அனைவரின் முன்னிலையிலும் அவளை கன்னத்தில் அடித்து அவமான படுத்துகிறார். அதில் விரக்தி அடைந்த சாந்தினி, பரத்தை விட்டு விலகி வாழ்ந்து வருகிறார். சாந்தினியை மறக்க முடியாத பரத், குடி போதைக்கு அடிமையாகிறார். பரத்தும் சாந்தினியும் ஒன்று சேர்ந்தார்களா? என்ற கேள்விக்கு விடைகாணுதலே மீதிக் கதையாகும்.  

## தயாரிப்பு
<span data-segmentid="137">அடிதடி எனும் வெற்றிப்படத்தை தொடர்ந்து, சத்யராஜுடன் அணி சேர்ந்தார், இயக்குநர் பரத் ஹன்னா. சுந்தரா டிராவல்ஸ் எனும் படத்தில் நடித்த ராதா, இப்படத்தில் கதாநாயகியாக நடிக்க தேர்வு செய்யப்பட்டார். தேவா இசை அமைக்க ஒப்பந்தமானார் </span>  

## ஒலிப்பதிவு
<span data-segmentid="172">ஸ்நேஹன், பிறைசூடன், செந்தில்குமார் எழுதிய பாடல் வரிகளுக்கு தேவா இசை அமைத்தார்.</span>  
| <span data-segmentid="178">1</span> | என் அன்பே | <span data-segmentid="180">கார்த்திக் , மீருனாலினி</span> | <span data-segmentid="182">5:15</span> |  |
| --- | --- | --- | --- | --- |
| <span data-segmentid="183">2</span> | இது ஒன் டே | <span data-segmentid="185">மலேசியா மரான்</span> | <span data-segmentid="186">4:38</span> |  |
| <span data-segmentid="187">3</span> | <span data-segmentid="188">'திண்டுக்கல் பூட்டு'</span> | <span data-segmentid="189">தேவா , ஸ்ரீ தேவிகா பாரத்</span> | <span data-segmentid="191">5:25</span> |  |
| <span data-segmentid="192">4</span> | திசை | ஸ்ரீராம் பார்த்தசாரதி | <span data-segmentid="196">4:27</span> | } |

## <span data-segmentid="197">வரவேற்பு</span>
<span data-segmentid="198">இந்த படம் பெரும்பாலும் எதிர்மறையான விமர்சனங்களைப் பெற்றது.</span><span data-segmentid="200"></span>
# திருட்டுப்பயலே 2


**திருட்டுப்பயலே 2** (*Thiruttu Payale 2*) (2017) படம் இயக்குநர் சுசி கணேசன் இயக்கத்தில் 10 வருடங்களுக்கு பிறகு உருவாகும் இரண்டாம் பாகம். இத்திரைப்படத்திலும் பாபிசிம்ஹா, விவேக், அமலா பால், பிரசன்னா மற்றும் பலர் நடித்திருக்கும் திரைப்படம். ஆனால் இரண்டு கதைக்கும் தொடர்பு இல்லை.தகவல் தொழில்நுட்ப வளர்ச்சியின் எதிர்மறை பாதிப்புகள்தான் இந்தக் கதைக்கு அடித்தளம். இன்றைய தலைமுறைகள் சந்திக்கும் பிரச்சனை புரியும் படி திரைக்கதை அமைந்து உள்ளது.  

## கதை களம்

நேர்மையான போலீஸ் அதிகாரி செல்வம்(பாபி சிம்ஹா). அவர் வசிக்கும் விட்டின் கீழ் வசிக்கும் அகல்யாவை(அமலா பால்) காதல் திருமணம் செய்கிறார். பிரபலங்களின் போன் கால்களை ஒட்டுக்கேட்பது அவருக்கு இடப்பட்ட உத்தரவு. நேர்மையாகப் பணிபுரிந்தால் விரைவாக பணம் சேமிக்க இயலாது என்பதனைப் புரிந்து நேர்மையற்ற வழிகளில் பணம் பெற என்னுகிறார். ஒரு நாள் அமைச்சரின் போன்காலை ஒட்டுக் கேட்கும் செல்வம், அவரின் பணத்தை எடுத்து விடுகிறார். இந்த வேலையைத் தொடர ஆரம்பிக்கிறார். பாபியின் காதல் மனைவி அகல்யா ஃபேஸ்புக்லேயே கிடப்பவர். அகல்யா பிறந்தநாளுக்கு தனது நண்பர்களை விருந்துக்கு அழைக்கிறார். அந்த நண்பர்களின் போன் கால்கள் மற்றும் அகல்யாவின் போன் நம்பரையும் ஒட்டுக் கேட்கிறார் செல்வம். இதில் திருமணமான பெண்களிடம் மோசமாக பேசி வலைவிரிக்கும் பாலகிருஷ்ணன்(பிரசன்னாவை) பால்க்கி என்று அழைக்கப்படுபவரை கண்டு பிடிக்கிறார். ஒரு நாள் பால்க்கி , அகல்யாவிடம் பேசுவதையும் கேட்டு அதிர்ச்சியடையும் செல்வம் அவரை போலீஸ் வைத்து அடிக்கிறார். செல்வம் செய்யும் வேலைகள் பற்றிய தகவல்களை சேகரித்து அவரை பழிவாங்க முயற்சிக்கிறார் பால்க்கி. இன்னொரு பக்கம் அகல்யாவை அடையவும் முயற்சிக்கிறார். பிறகு வருவது க்ளைமேக்ஸ். வித்யாசாகர் நீண்ட இடைவேளைக்கு பிறகு கலக்கியுள்ளார், அதிலும் பின்னணி இசையில் ஒலிக்கும் அந்த திருட்டு பயலே பாடல் ரசிக்க வைக்கின்றது, செல்லத்துரை ஒளிப்பதிவும் சிறப்பு.ன்னணி கதாபாத்திரங்களாக நடித்திருந்த, எம்.எஸ்.பாஸ்கர், `பினாமி சேட்ஜி' பிரதீப் கே விஜயன், முத்துராமன் மூவருடைய நடிப்பும் நன்றாக இருந்தது.விவேக் மற்றும் ரோபோசங்கரும் இத்திரைப்படத்தில் நடித்துள்ளனர்.
# பாலாகோட்



**பாலாகோட்** (**Balakot**) பாக்கித்தான் நாட்டின் கைபர் பக்துன்வா மாகாணத்தின், மன்செரா மாவட்டத்தில், இந்தியா-பாகிஸ்தான் எல்லையை ஒட்டி, குன்கார் ஆற்றின் கரையில் அமைந்த நகரம் ஆகும். இமயமலைத் தொடர்களில் அமைந்த இந்நகரம்,  
கோடைக்கால வாழிடம் ஆகும்.  

பாலகோட் நகரம், தேசியத் தலைநகரம் இஸ்லாமாபாத்திற்கு வடக்கே 160 கி.மீ. தொலைவிலும், முசாஃபராபாத் நகரத்திற்கு மேற்கே 50 கி.மீ. தொலைவிலும் உள்ளது. இந்நகரம் உயர்ந்த மலைகளைக் கொண்டதால், கோடைக்கால வாழிடமாக உள்ளது.  

2005 காஷ்மீர் நிலநடுக்கத்தின் போது 40 ஆயிரம் மக்கள் பாதிக்கப்பட்டனர். மேலும் பாலகோட் நகரம் முற்றிலும் அழிந்தது.  

பின்னர் இந்நகரத்தை, சவூதி அரேபியாவின் நிதியுதவியுடன் மீண்டும் மறுசீரமைக்கப்பட்டது.  

இந்நகரத்தின் எல்லைப்புறப் பகுதிகள், தலிபான் மற்றும் ஜெய்ஸ்-இ-முகமது போன்ற திவீரவாத இயக்கங்களின் முகாம்கள் செயல்படுகிறது.  

## இனக்குழுக்கள்
கால்நடைகளை மேய்க்கும், குஜ்ஜாரி மொழி பேசும் குர்சார்கள் சுவாதிகள், துருக், மொகல், சையத் இன மக்கள் இந்நகரத்தில் அதிகம் வாழ்கின்றனர்.  

## தட்பவெப்பம்

## வரலாறு
மௌரியப் பேரரசு, குப்தப் பேரரசு, குசான் பேரரசு, இந்தோ கிரேக்கம், காபூல் சாகி, சீக்கியப் பேரரசு, முகலாயப் பேரரசு, பிரித்தானிய இந்தியாவில் பாலாகோட் நகரம் இருந்தது.  
இந்தியப் பிரிவினைக்கு பின்னர், 1947-இல் இந்நகரம் பாகிஸ்தான் நாட்டுடன் இணைந்தது.  

## இந்தியப் போர் விமானத் தாக்குதல்கள்

இந்தியாவின் ஜம்மு காஷ்மீர் மாநிலத்தின் புல்வாமா மாவட்டத்தில், இந்திய மத்திய சேமப்படை அணியைச் சேர்ந்த 40 வீரர்கள், ஜெய்ஸ்-இ-முகமது இயக்க தீவிரவாதியின் கார் வெடிகுண்டுத் தாக்குதலுக்கு பலியானதை அடுத்து, இந்திய போர் விமானங்கள், பாலகோட் நகரம் மற்றும் அதனைச் சுற்றியுள்ள *ஜப்பா*, *கார்ஹி ஹபிபுல்லா* போன்ற நகரங்களில் இயங்கும் ஜெய்ஷ் இ முகமது தீவிரவாத இயக்கத்தின் முகாம்களை, 26 பிப்ரவரி 2019 அன்று அதிகாலையில் தகர்த்து அழித்தது.  

## படக்காட்சியகம்